Žiželice (okres Kolín)

**Žiželice** je obec v Česku v okrese Kolín asi 20&nbsp;km severovýchodne od Kolína v Stredočeskom kraji. V roku 2012 tu žilo 1&nbsp;557 obyvateľov. V roku 2011 tu bolo evidovaných 720 adries.

Žiželice ležia v katastrálnom území **Žiželice nad Cidlinou** s rozlohou 5,28&nbsp;km2.

## Dejiny
Prvá písomná zmienka o obci pochádza z roku 1052.

### Územnosprávne začlenenie
Dejiny územnosprávneho začleňovania zahrňujú obdobie od roku 1850 do súčasnosti.
 
V chronologickom prehľadu je uvedená územno administratívna príslušnosť obce v&nbsp;roku, kedy k zmene došlo:
* 1850 zem česká, kraj Jičín, politický okres Nový Bydžov, súdny okres Chlumec
* 1855 zem česká, kraj Jičín, súdny okres Chlumec
* 1868 zem česká, politický okres Nový Bydžov, súdny okres Chlumec
* 1939 zem česká, Oberlandrat Kolín, politický okres Nový Bydžov, súdny okres Chlumec nad Cidlinou
* 1942 zem česká, Oberlandrat Hradec Králové, politický okres Nový Bydžov, súdny okres Chlumec nad Cidlinou
* 1945 zem česká, správny okres Nový Bydžov, súdny okres Chlumec nad Cidlinou
* 1949 Hradecký kraj, okres Nový Bydžov 
* 1960 Stredočeský kraj, okres Kolín
* 2003 Stredočeský kraj, obec s rozšírenou pôsobnosťou Kolín

### Rok 1932
V meste ***Žiželice*** *(1525&nbsp;obyvateľov)* boli v&nbsp;roku 1932 evidované tieto živnosti a obchody:

Inštitúcie a priemysel:
poštovný úrad, telegrafný úrad, telefónny úrad, žandárska stanica, katolícky kostol, spoločenstvo krajčírov, obuvníkov, potravných a obchodných živností, tkáčov a stolárov, zbor dobrovolných hasičov, výroba cementového tovaru, veľkoobchod s&nbsp;čajom, 2&nbsp;mlyny, pletiareň, výroba prášku do pečiva, 7&nbsp;tkáčovní slučkového tovaru, továreň na vosky na parkety,

Služby (výber):
2 lekári, zubný lekár, autodoprava, biograf Sokol, 2&nbsp;drogérie, 2&nbsp;hodinári, 9&nbsp;hostincov, kapelník, kartáčnik, 2&nbsp;klobučníci, 2&nbsp;maliari izieb, lakerník, 2&nbsp;mechanici, obchod s&nbsp;obuvou Baťa, obchod s&nbsp;papierom, preparátor, pumpár, Sporiteľný a záložný spolok, záhradníctvo, murársky majster, obchod železiarsky 

V dedine ***Hradištko*** *(prísl. Rozehnaly, 471&nbsp;obyvateľov, samostatná obec sa neskôr stala súčasťou Žiželic)* boli v&nbsp;roku 1932 evidované tieto živnosti a obchody:

:družstvo pre rozvod elektrickej energie v Hradišťku, 2&nbsp;hostince, 2&nbsp;kováči, krajčír, 2&nbsp;mlyny, obuvník, pokrývač, 2&nbsp;obchody so zmiešaným tovarom, sporiteľný a záložný spolok pre Hradišťko, 3&nbsp;tesárski majstri, trafika

V dedine ***Končice*** *(prísl. Zbraň, 493&nbsp;obyvateľov, katol. kostol, samostatná dedina sa neskôr stala súčasťou Žiželic)* boli v&nbsp;roku 1932 evidované tieto živnosti a obchody:

:roľnícke skladištné družstvo, mlatiace družstvo, 3&nbsp;hostince, kováč, 2&nbsp;obuvníci, roľník, 2&nbsp;obchody so zmiešaným tovarom, sporiteľný a záložný spolok pre Končice, trafika

V dedine ***Kundratice*** *(prísl. Bílé Vchynice, Rasochy, Tetov, 1103&nbsp;obyvateľ, samostatná obec sa neskôr stala súčasťou Žiželic)* boli v&nbsp;roku 1932 evidované tieto živnosti a obchody:

:6 hostincov, kamnár, 5&nbsp;roľníkov, 4&nbsp;obchody so zmiešaným tovarom, 2&nbsp;sporiteľné a záložné spolky, krajčírka, 4&nbsp;trafiky

V dedine ***Loukonosy*** *(325&nbsp;obyvateľov, samostatná dedina sa neskôr stala súčasťou Žiželic)* boli v&nbsp;roku 1932 evidované tieto živnosti a obchody:

družstvo pre rozvod elektrickej energie v Loukonosích, hostinec, kolár, kováč, roľník, 2&nbsp;obchody so zmiešaným tovarom, trafika, stolár

## Pamiatky
* Lipa pri kostole v Žiželiciach
* Kostol svätého Prokopa
* Drevená zvonica na mieste bývalého kostola svätého Stanislava v Končiciach
* Prírodná rezervácia Louky u rybníka Proudnice

## Osobnosti
* Heřman Přerhof - recitátor a organizátor besied, nar. v Žiželiciach roku 1831

## Doprava
**Dopravná sieť**
* Pozemná komunikácia
: Do obce vedú cesty III.&nbsp;triedy. Okolo obce vedie diaľnica D11, európska cesta 67, najbližší exit&nbsp;62 (Chlumec nad Cidlinou) je vo vzdialenosti 4&nbsp;km.
* Železnica
: Železničná trať ani stanica na území obce niesu. Najbližšou železničnou stanicou je Převýšov vo vzdialenosti 3&nbsp;km ležiaci na trati&nbsp;020 z&nbsp;Velkého&nbsp;Oseka do Chlumce nad Cidlinou.
**Verejná doprava 2011**
* Autobusová doprava
: Z obce viedli autobusové linky napr. do týchto cieľov: Býchory, Kolín, Týnec nad Labem , Chlumec nad Cidlinou, Chvaletice, Kolín, Týnec nad Labem .

## Referencie

* 

## Pozri aj
* Zoznam obcí v Česku

## Iné projekty

## Externé odkazy
* www.zizelice.cz - Oficiálna stránka

Kategória:Obce okresu Kolín